L 301/36 Službeni list Europske unije 21.10.2014. PROVEDBENA ODLUKA Vijeća 2014/730/ZVSP od 20. listopada 2014. o provedbi Odluke 2013/255/ZVSP o mjerama ograničavanja protiv Sirije VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 31. stavak 2., uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije ('), a posebno njezin članak 30. stavak 1., budući da: (1) _ Vijeće je 31. svibnja 2013. donijelo Odluku 2013/255/ZVSP. (2) — Imajući u vidu težinu situacije, na popis osoba i subjekata koji podliježu mjerama ograničavanja iz Priloga I. Odluci 2013/255/ZVSP trebalo bi uvrstiti šesnaest osoba i dva subjekta. (3) — Informacije koje se odnose na tri osobe i jedan subjekt navedene u Prilogu I. Odluci 2013/255/ZVSP također bi trebalo ažurirati. (4) — Slijedom presude Općeg suda od 3. srpnja 2014. u predmetu T-203/12 (*), Mohamad Nedal Alchaar|Vijeća, dr. Mohammada Nidal Al-Shaara trebalo bi izbrisati s popisa osoba i subjekata koji podliježu mjerama ograniča- vanja iz Priloga I. Odluci 2013/255/ZVSP. (5) _ Prilog I. Odluci 2013/255/ZVSP stoga bi trebalo na odgovarajući način izmijeniti, DONIJELO JE OVU ODLUKU: Članak 1. Prilog I. Odluci 2013/255/ZVSP mijenja se kako je navedeno u prilogu ovoj Odluci. Članak 2. Ova Odluka stupa na snagu na dan objave u Službenom listu Europske unije. Sastavljeno u Luxembourgu 20. listopada 2014. Za Vijeće Predsjednica C. ASHTON () SLL 147, 1.6.2013., str. 14. () Još nije objavljeno.